Sep 30,2018
ఏక కాలంలో రెండు 'బిగ్‌సేల్స్‌'
న్యూఢిల్లీ: పండుగ సీజన్‌ నేపథ్యంలో దేశీయ ఈ-కామర్స్‌ దిగ్గజ సంస్థలు అమెజాన్‌, ఫ్లిప్‌కార్ట్‌లు రెండూ ఒకేసారి వినియోగదారులను అలరి ంచనున్నాయి. ఫ్లిప్‌ కార్ట్‌ తన అతిపెద్ద 'బిగ్‌ బిలియన్‌ డేస్‌ సేల్‌'కు తెర తీస్తుండగా.. అమెజాన్‌ 'గ్రేట్‌ ఇండియన్‌ ఫెస్టివల్‌ సేల్‌'ను ధూంధాంగా నిర్వహించబోతుంది. ఈ రెండు సేల్స్‌ అక్టోబర్‌ 10 నుంచే ప్రారంభం కానుండడం విశేషం. ఫ్లిప్‌కార్ట్‌ తన బిగ్‌ బిలియన్‌ డేస్‌ సేల్‌ అక్టోబర్‌ 10 నుంచి నిర్వహించబోతున్నట్టు ప్రకటించగానే.. అమెజాన్‌ సైతం తన గ్రేట్‌ ఇండియన్‌ ఫెస్టివల్‌ సేల్‌ను కూడా అక్టోబర్‌ 10 నుంచే ప్రారంభించబోతున్నట్టు పేర్కొంది. అక్టోబర్‌ 10న ప్రారంభమయ్యే అమెజాన్‌ సేల్‌, అక్టోబర్‌ 15 అర్థరాత్రితో ముగుస్తుంది. ఫ్లిప్‌కార్ట్‌ సేల్‌ అక్టోబర్‌ 14తో ముగియనుంది. అమెజాన్‌ స్మార్ట్‌ఫోన్లు, అతిపెద్ద ఉపకరణాలు, టీవీలు,కిచెన్‌ ఉత్పత్తులు, ఫ్యాషన్‌, గ్రోసరీ, బ్యూటీ, ఎలక్ట్రానిక్స్‌ ఉత్పత్తులపై పలు ఆఫర్లను అందించనున్నట్టు ప్రకటించింది.
మీ స్నేహితులకు రికమెండ్ చెయ్యండి